বন্দুকধারীর আফগানিস্তানের নাগরিক! আফগানদের দেশে ঢোকা বন্ধ করল ট্রাম্প প্রশাসন

ওয়েব ডেস্ক: বৃহস্পতিবার ভোররাতে হোয়াইট হাউসের (White House) কয়েক ব্লক দূরে ডাউনটাউন এলাকায় এলোপাথাড়ি গুলি চলল। এলোপাথাড়ি গুলি চালানো যুবক আদতে আফগানিস্তানের নাগরিক। ২০২১ সালে বেআইনি ভাবে মার্কিন মুলুকে ঢুকেছিলেন তিনি। এমনটাই দাবি করলেন আমেরিকার প্রেসিডেন্ট ডোনাল্ড ট্রাম্প (Donald Trump) । ঘটনার পরেই আফগান নাগরিকদের (Afghan Nationals) আমেরিকায় ঢোকা বন্ধ করতে কড়া পদক্ষেপ করল ট্রাম্প প্রশাসন।

বৃহস্পতিবার ভোররাতে এক বন্দুকবাজের এলোপাথাড়ি গুলি চালায় হোয়াইট হাউসের (White House) কয়েক ব্লক দূরে ডাউনটাউন এলাকায়। এই ঘটনায় এলাকায় চরম চাঞ্চল্য ছড়িয়েছে।জানা গিয়েছে, অভিযুক্তের নাম রহমানুল্লা লাকানওয়াল। ২৯ বছর বয়সি ওই যুবক আফগানিস্তানের নাগরিক। গুরুতর জখম হয়েছেন এলাকায় মোতায়েন দুই ন্যাশনাল গার্ড সদস্য। আশঙ্কাজনক অবস্থায় চিকিৎসাধীন রয়েছেন তাঁরা। ঘটনায় কড়া প্রতিক্রিয়া জানিয়েছেন মার্কিন প্রেসিডেন্ট ডোনাল্ড ট্রাম্প। রীতিমতো গর্জে উঠে জানিয়েছেন, অপরাধীকে রেয়াত করা হবে না। এর পরেই ট্রাম্প বলেন, ‘‘এই ঘটনা শুধু সন্ত্রাসবাদী কার্যকলাপই নয়, বরং মানবতাবিরোধী অপরাধ। তিনি আফগানিস্তান থেকে এসেছিলেন, যে দেশটি বিশ্বে নরককুণ্ড বলে পরিচিত। গুলি চলার ঘটনায় পরোক্ষে পূর্ববর্তী প্রেসিডেন্ট জো বাইডেনের প্রশাসনকে দায়ী করে ট্রাম্প। তিনি আরও বলেন, ‘‘২০২১ সালের সেপ্টেম্বরে বাইডেন প্রশাসন বিমানে করে ওই ব্যক্তিকে এ দেশে ঢুকিয়েছিল। এখন থেকে আমরা আফগানিস্তান থেকে আমেরিকায় আসা সমস্ত ভিনগ্রহীকে আবার পরীক্ষা করে দেখব।’’

জানা গিয়েছে, হোয়াইট হাউসের কাছাকাছি এলাকায় টহল দেওয়ার সময় দুই ন্যাশনাল গার্ড সদস্যকে লক্ষ্য করে গুলি চালান ওই বন্দুকবাজ। ন্যাশনাল গার্ড সদস্যরাও পাল্টা গুলি চালালে এলাকায় রীতিমতো গুলির লড়াই শুরু হয়ে যায়। ইতিমধ্যে এক সন্দেহভাজনকে গ্রেফতার করেছে মেট্রোপলিটন পুলিশ। গুলি লাগায় চিকিৎসার জন্য হাসপাতালে নিয়ে যাওয়া হয়েছে তাঁকেও। ওয়াশিংটনের মেয়র মুরিয়েল বাউসার বলেছেন, ‘‘এটি একটি পরিকল্পিত হামলা ছিল। অভিযুক্তকে গ্রেফতার করা হয়েছে।’’ আহত দুই ন্যাশনাল গার্ড সদস্যকে হাসপাতালে ভর্তি করানো হয়েছে। আহত দুই ব্যক্তি ওয়েস্ট ভার্জিনিয়া স্টেট ন্যাশনাল গার্ডের সদস্য।

আরও পড়ুন: হোয়াইট হাউসের কাছে চলল এলোপাথাড়ি গুলি, চরম হুঁশিয়ারি ট্রাম্পের

ঘটনার সময় প্রেসিডেন্ট ডোনাল্ড ট্রাম্প (Donald Trump) থ্যাঙ্কসগিভিং উদযাপন করতে ফ্লোরিডায় থাকলেও, তাঁকে সঙ্গে সঙ্গে পুরো ঘটনার কথা জানানো হয়। হোয়াইট হাউসের প্রেস সচিব ক্যারোলিন লেভিট নিশ্চিত করেন যে প্রেসিডেন্ট এই ঘটনার ওপর নজর রাখছেন। ঘটনার পরেই ট্রাম্প তাঁর ট্রুথ সোশ্যাল (Truth Social) প্ল্যাটফর্মে কড়া হুঁশিয়ারি দিয়েছেন।রীতিমতো ফুঁসে উঠেছেন আমেরিকার প্রেসিডেন্ট ডোনাল্ড ট্রাম্প। তিনি বলেন, ‘এটা জঙ্গি হামলা। মানবতার উপরে আঘাত। বড় মূল্য চোকাতে হবে।’ শুধু তাই নয়, বন্দুকবাজকে ‘জানোয়ার’ এবং আফগানিস্তানকে ‘নরকের সমান’ বলেও কটাক্ষ করেন তিনি। এই ঘটনার পরেই সমস্ত আফগান নাগরিকের অভিবাসনের আবেদনের প্রক্রিয়াকরণ বন্ধ করে দিয়েছে আমেরিকা। মার্কিন নাগরিকত্ব ও অভিবাসন বিভাগের তরফে বিবৃতি দিয়ে জানানো হয়েছে, ‘‘নিরাপত্তা এবং যাচাইকরণের বিধি নতুন করে পর্যালোচনা না হওয়া পর্যন্ত আফগান নাগরিকদের অভিবাসন সংক্রান্ত সমস্ত আবেদনের প্রক্রিয়াকরণ অনির্দিষ্ট কালের জন্য বন্ধ রাখা হচ্ছে। এই মুহূর্ত থেকেই এই নির্দেশ কার্যকর করা হবে।

অন্য খবর দেখুন

The post বন্দুকধারীর আফগানিস্তানের নাগরিক! আফগানদের দেশে ঢোকা বন্ধ করল ট্রাম্প প্রশাসন first appeared on KolkataTV.

The post বন্দুকধারীর আফগানিস্তানের নাগরিক! আফগানদের দেশে ঢোকা বন্ধ করল ট্রাম্প প্রশাসন appeared first on KolkataTV.